Sataniese ritueel: Twee ander skuldiges vandag gevonnis | Maroela Media
Lindon Wagner en Robin Harwood, wat verlede jaar skuldig bevind is aan moord, poging tot moord en aanranding op Kirsty Theologo tydens ŉ sataniese ritueel, gaan na verwagting Dinsdag in die Johannesburgse hooggeregshofsitting in Palm Ridge gevonnis word.
Theologo is in Oktober 2011 in die hospitaal dood nadat sy op ‘n koppie in Linmeyer, Johannesburg, tydens die ritueel aan die brand gesteek en aangerand is. Haar 14-jarige vriendin is ook aangerand, maar het die aanval oorleef.
Ses mense is aanvanklik aangekla vir Theologo se moord en poging tot moord op haar vriendin. Harvey Isha is in November vrygespreek van alle aanklagte. Die enigste vrou in die groep, Courtney Daniels (18), is skuldig bevind aan aanranding nadat sy remvloeistof voor die aanval in die slagoffers se drankies gegooi het. Sy is tot ses maande tronkstraf gevonnis wat vir vyf jaar opgeskort is. Twee ander mans, Lester Moody en Jeremy King, het vroeër skuldig gepleit op hul rol in die moord en is elk 17 jaar tronkstraf opgelê, waarvan vyf jaar opgeskort is.
hofsaak kirsty theologo hofuitspraak sataniese ritueel
Nuuskommentaar: Stand van grondwetlike demokrasie 24 jaar na Mandela se vrylating
Video: Bendes skiet glo op registrasiepunt